b'\n_START_ARTICLE_\nReebok Stadium\n_START_SECTION_\nZgodovina\n_START_PARAGRAPH_\nStadion, na katerem je 28.723 sedi\xc5\xa1\xc4\x8d je bil dokon\xc4\x8dan leta 1997, zgrajen pa je bil kot zamenjava za stari stadion kluba, Burnden Park. Kljub izbolj\xc5\xa1anim pogojem in pove\xc4\x8dani kapaciteti stadiona so navija\xc4\x8di selitev sprejeli z neodobravanjem. Razlog za to je sentimentalne narave, k nepriljubljenosti novega stadiona pa je botrovala tudi njegova selitev izven mesta. V \xc4\x8dast staremu stadionu se ulica, na kateri stoji novi stadion danes imenuje called Burnden Way._NEWLINE_Glavni svetovalec/arhitekt projekta je bilo podjetje Lobb Sports, nadzorno podjetje pa je bilo podjetje Bradshaw Gass & Hope. Vrednost projekta je zna\xc5\xa1ala 25 milijonov funtov._NEWLINE_Stadion se imenuje po dolgoletnem sponzorju kluba, \xc5\xa1portnemu podjetju Reebok. Tudi ta poteza vodstva ni bila dobro sprejeta med navija\xc4\x8di, ki so menili, da je to preve\xc4\x8d finan\xc4\x8dno premi\xc5\xa1ljena poteza, ki ne upo\xc5\xa1teva \xc4\x8dustev ljubiteljev nogometa. Za\xc4\x8detno neodobravanje je do danes delno \xc5\xbee popustilo.\n_START_SECTION_\nRekordi\n_START_PARAGRAPH_\nNajvi\xc5\xa1ji obisk: 28.353 proti klubu Leicester City, 28. december 2003 (FA Premier League)_NEWLINE_Najni\xc5\xbeji obisk: 3.673 proti klubu Gillingham, 21. september 1999 (2. tekma drugega kroga liga\xc5\xa1kega pokala)_NEWLINE_Najni\xc5\xbeji obisk v prvi ligi: 17.014 proti klubu Derby County, 2. januar 2008_NEWLINE_Najvi\xc5\xa1ji obisk tekme UEFA pokala: 26.163 proti klubu Atletico Madrid, 14. februar 2008_NEWLINE_Najvi\xc5\xa1ji obisk v FA pokalu: 23.523 proti klubu Arsenal, 12. marec 2005, \xc4\x8detrtfinale_NEWLINE_Najvi\xc5\xa1ji obisk v liga\xc5\xa1kem pokalu: 18.037 proti klubu Tottenham Hotspur, 27. oktober 2004, 3. kolo'